rejauldu/bengali-wikipedia huggingface dataset:
লুনা ৭ (ওয়াইই-৬ সিরিজ) হলো লুনা কর্মসূচির অংশ হিসাবে চন্দ্র অবতরণের উদ্দেশ্য ১৯৬৫ সালে সোভিয়েত ইউনিয়ন কর্তৃক প্রেরিত একটি নভো অভিযান। চন্দ্রে মৃদু অবতরণের উদ্দেশ্যে প্রেরিত হলেও এটি পথ সংশোধনের ভুলে তার লক্ষ্য পূরণে ব্যর্থ হয় এবং এর ফলে এটি চন্দ্র পৃষ্ঠে আছড়ে পড়ে।   উড্ডয়ন  লুনা ৭ উৎক্ষেপণ করা হয় মোলনিয়া-এম বাহক রকেটের মাধ্যমে বাইকোনুর কসমোড্রোম সাইট ১/৫ থেকে ১৯৬৫ সালের ৪ অক্টোবর তারিখ।   ব্যর্থতা  ৫ অক্টোবর তারিখে এটি পথ পরিবর্তন করে নতুন পথে সঠিকভাবেই রওয়ানা হয় এবং দদিন পর চাদে মৃদু অবতরণ করার কথা ছিলো। ৭ অক্টোবর এটি প্রচন্ডশক্তিতে চন্দ্র পৃষ্ঠে আছড়ে পড়ে; যেটির স্থানাঙ্ক ছিলো .  পরে তদন্ত ইঙ্গিত দেয় যে অ্যাস্ট্রোনেভিগেশন সিস্টেমের অপটিক্যাল সেন্সরটি ভুল কোণে সেট করা হয়েছিল এবং পৃথিবী থেকে নিয়ন্ত্রণ করার পদ্ধতিতে সমস্যা সৃষ্টি হয় বলে এর সাথে নিয়ন্ত্রণমূলক সংযোগ রাখা যায়নি। ওয়াইই-৬ কর্মসূচির এটি ছিল টানা দশম ব্যর্থতা।   আরও দেখুন    চন্দ্রে কৃত্রিম বস্তুসমূহের তালিকা   তথ্যসূত্র    বহিঃসংযোগ   Zarya - লুনা কর্মসূচির কালপঞ্জী ।  বিষয়শ্রেণী:লুনা কর্মসূচি
বাদিস ছিল মরক্কোর একটি শহর। এটি তেতুয়ান থেকে ১১০ কিলোমিটার দক্ষিণ-পূর্বে ঘোমারা এবং রিফ অঞ্চলের মধ্যবর্তী স্থানে অবস্থিত ছিল। এখানকার এলাকায় বানু ইয়াত্তুফাত (আইত ইয়িতুফুত) বসবাস করত।   ইতিহাস  বাদিস নেকোরের রাজ্যের অন্তর্ভুক্ত ছিল এবং পরে ইদরিসীয়, আলমোরাভিদ, আলমোহাদ, ও মারিনিদদের শাসনে আসে। শেষ তিনটি রাজবংশ এটিকে একটি নৌঘাঁটি হিসেবে ব্যবহার করত। এটি মারিনিদ সুলতান আবু সাঈদের () শাসনামলে কিছুটা গুরুত্ব পেয়েছিল এবং মেলিল্লা ও লারাশ-এর মতো ১০০০ দিনার কর প্রদান করত। এখানে একটি অস্ত্রাগার এবং জাহাজ নির্মাণের ঘাঁটি ছিল। শহরের মানুষ মাছ ধরে জীবিকা নির্বাহ করতো। কোন কোন অধিবাসী জলদস্যুবৃত্তি বেছে নিয়েছিল। এটি রিফ অঞ্চলের গভর্নরের আসন ছিল, যিনি সমগ্র উপকূল ও কিছু অভ্যন্তরীণ গোত্র (বুককুয়া, বানু মানসুর, বানু খালিদ, বানু ইয়াদির)-এর উপর কর্তৃত্ব করতেন। লিও আফ্রিকানাস শহরটি পরিদর্শন করেছিলেন। এটিতে প্রায় ৬০০টি পরিবার বসবাস করত বলে তিনি উল্লেখ করেছিলেন।  এলাকাটির প্রায় ১০০ মিটার দূরে দুটি শিলাময় দ্বীপ আছে, যার মধ্যে সবচেয়ে বড়টি হাজার বাদিস নামে পরিচিত (যা স্প্যানিশরা পেনোন দে ভেলেজ নামে অভিহিত করে)। স্প্যানিশরা এটি ১৫০৮ সালে দখল করে, যা ১৫২০ সাল পর্যন্ত স্থায়ী ছিল। ১৫২৬ সালে ওয়াট্টাসিদ সুলতান আবু হাসুন (যিনি তার ভাইয়ের হাতে সিংহাসনচ্যুত হন) রিফ অঞ্চলকে একটি উপাধিস্বরূপ ভূসম্পত্তি হিসেবে লাভ করেন। তার রাজধানী ছিল বাদিস (এই কারণেই তাকে আল-বাদিসি বলা হয়)। ১৫৫৪ সালে তিনি শহরটি এবং দ্বীপটি ওসমানীয় মিত্রদের কাছে হস্তান্তর করেন। তারা এটি জিব্রাল্টার প্রণালীতে জলদস্যুদের ঘাঁটি হিসেবে ব্যবহার করতো। সাআদিয় সুলতান আবদাল্লাহ আল-গালিব এই জলদস্যু কার্যকলাপ ও ওসমানীয়দের উপস্থিতিকে হুমকি হিসেবে দেখেন, কেননা এটি তার রাজ্য দখলের জন্য একটি ঘাঁটি হিসেবে ব্যবহার হতে পারত। তাই ১৫৬৪ সালে তিনি শহরটি ও দ্বীপটি স্পেনের কাছে হস্তান্তর করেন এবং মরক্কান বাসিন্দাদের সেখান থেকে সরিয়ে নেওয়া হয়। শহরটি পরিত্যক্ত হয়ে পড়ে এবং দ্রুত ধ্বংসপ্রাপ্ত হয়। শিলাখণ্ডটি এখনো স্পেনীয়দের অধীনে রয়েছে, যা পেনোন দে ভেলেজ দে লা গোমেরা নামে পরিচিত।   উল্লেখযোগ্য ব্যক্তি    আবদ আল-হক আল-বাদিসি, একজন মরক্কান জীবনীকার  আবু ইয়াকুব ইউসুফ আল-জুহায়লি আল-বাদিসি, ১৪শ শতকের মরক্কান সাধক ও পণ্ডিত  আলি আবু হাসুন, ওয়াট্তাসিদ সুলতান, ১৫২৬ থেকে ১৫৪৯ সাল পর্যন্ত বাদিসে বসবাস করেন।   তথ্য‌সূত্র    সূত্র      বিষয়শ্রেণী:মরক্কোর শহর
উইলদের ভিয়েরা কাবায়েরো (; জন্ম: ২ মার্চ ২০০২; উইলদের ভিয়েরা নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে প্যারাগুয়ীয় ক্লাব সেরো পোর্তেনিয়ো এবং প্যারাগুয়ে জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, ভিয়েরা প্যারাগুয়ে অনূর্ধ্ব-১৭ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।   প্রারম্ভিক জীবন  উইলদের ভিয়েরা কাবায়েরো ২০০২ সালের ২রা মার্চ তারিখে প্যারাগুয়ের ইপানেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ভিয়েরা প্যারাগুয়ে অনূর্ধ্ব-১৭ এবং প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০১৯ সালের ২২শে মার্চ তারিখে তিনি প্যারাগুয়ে অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ভিয়েরা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরো পোর্তেনিয়োর খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
শরীফপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।   আয়তন  শরীফপুর ইউনিয়নের আয়তন ১৪.৮৪ বর্গ কিলোমিটার।    জনসংখ্যা  ২০১১ সালের আদমশুমারি অনুযায়ী শরীফপুর ইউনিয়নের জনসংখ্যা ২৬,০৮৩ জন।    অবস্থান ও সীমানা  বেগমগঞ্জ উপজেলার দক্ষিণ-পূর্বাংশে শরীফপুর ইউনিয়নের অবস্থান। এ ইউনিয়নের পশ্চিমে একলাশপুর ইউনিয়ন, উত্তরে চৌমুহনী পৌরসভা ও হাজীপুর ইউনিয়ন, পূর্বে কাদিরপুর ইউনিয়ন এবং দক্ষিণে নোয়াখালী সদর উপজেলার নিয়াজপুর ইউনিয়ন অবস্থিত।   প্রশাসনিক কাঠামো  শরীফপুর ইউনিয়ন বেগমগঞ্জ উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:  বাবুনগর  বড় খানপুর  বড় শরীফপুর  মুরাদপুর  দক্ষিণ সোনাপুর   শিক্ষা ব্যবস্থা  ২০১১ সালের আদমশুমারি অনুযায়ী শরীফপুর ইউনিয়নের স্বাক্ষরতার হার ৫৪.০%। এ ইউনিয়নে ২টি মাধ্যমিক বিদ্যালয়, ৪টি মাদরাসা এবং ৯টি সরকারি প্রাথমিক বিদ্যালয় রয়েছে।   শিক্ষা প্রতিষ্ঠান    <p align="center">মাধ্যমিক বিদ্যালয়  সোনাপুর নুরুল ইসলাম উচ্চ বিদ্যালয়  হাসান হাট উচ্চ বিদ্যালয়   <p align="center">প্রাথমিক বিদ্যালয়  উত্তর খানপুর রেজিস্টার্ড বেসরকারি প্রাথমিক বিদ্যালয়  হাসানহাট সরকারি প্রাথমিক বিদ্যালয়  মধ্যখানপুর সরকারি প্রাথমিক বিদ্যালয়  শরীফপুর সরকারি প্রাথমিক বিদ্যালয়  মুরাদপুর ১নং সরকারি প্রাথমিক বিদ্যালয়  বাবুনগর সরকারি প্রাথমিক বিদ্যালয়  দক্ষিণ খানপুর সরকারি প্রাথমিক বিদ্যালয়  সোনাপুর ২নং সরকারি প্রাথমিক বিদ্যালয়  ছিদ্দিকীনগর সরকারি প্রাথমিক বিদ্যালয়  দক্ষিণ সোনাপুর লোকমান মোক্তার সরকারি প্রাথমিক বিদ্যালয়   যোগাযোগ ব্যবস্থা   নোয়াখালী জেলা শহরের মাইজদী বাজার হতে সিএনজি, অটোরিক্সা অথবা রিক্সা যোগে শরীফপুর ইউনিয়নে যাওয়া যায়।   হাট-বাজার   ন্যায্যমূল্য বাজার  শিকারিহাট বাজার  মুরাদপুর বাজার  বানিয়ার দোকান  খেজুর তলা  হাসান হাট  রাস্তার হাট  দক্ষিণ শরিফপুর মোল্লাবাজার চৌরাস্তা   দর্শনীয় স্থান   তেলি পুকুর পাড় জামে মসজিদ   আরও দেখুন   বেগমগঞ্জ উপজেলা  বেগমগঞ্জ থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:বেগমগঞ্জ উপজেলার ইউনিয়ন
মুহম্মদ আল-বাকির (; ৬৭৬–৭৩২), পূর্ণনাম মুহম্মদ ইবনে আলী ইবনে হোসেন ইবনে আলী ইবনে আবী তালিব, আবু জাফর বা শুধু আল-বাকির নামেও পরিচিত, ছিলেন শিয়া ইসলামের পঞ্চম ইমাম, যাঁর পূর্বসূরি ছিলেন তাঁর পিতা আলী ইবনে হোসেন জয়নুল আবিদীন এবং উত্তরসূরি ছিলেন তাঁর পূত্র জাফর আস-সাদিক। তিনি তাঁর মা ও বাবার দিক দিয়ে ছিলেন মহানবী হজরত মুহম্মদ (স.)-এর উভয় দৌহিত্র হাসান ইবনে আলী ও হোসেন ইবনে আলীর বংশধর। তিনি শিয়া মুসলমানদের নিকট তাঁর ধর্মীয় ও আধ্যাত্মিক নেতৃত্বের জন্য এবং সুন্নি মুসলমানদের নিকট তাঁর জ্ঞান ও ফিকহশাস্ত্রে পাণ্ডিত্যের জন্য সম্মানিত।   তথ্যসূত্র   বিষয়শ্রেণী:৬৭৭-এ জন্ম বিষয়শ্রেণী:৭৩৩-এ মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৮ম শতাব্দীর ইমাম বিষয়শ্রেণী:বার ইমাম বিষয়শ্রেণী:বিষক্রিয়ায় মৃত্যু বিষয়শ্রেণী:হোসাইনীয় বিষয়শ্রেণী:জান্নাতুল বাকিতে সমাধিস্থ
কল্যাণজী-আনন্দজী হল ভারতীয় সুরকার যুগল। তারা দুজন হলেন কল্যাণজী বীরজী শাহ (৩০ জুন ১৯২৮ - ২৪ আগস্ট ২০০০) এবং আনন্দজী বীরজী শাহ (জ. ২ মার্চ ১৯৩৩)। এই যুগল বলিউডের অসংখ্য চলচ্চিত্রে তাদের সঙ্গীত পরিচালনা ও সুরারোপের জন্য প্রসিদ্ধ।  তাদের উল্লেখযোগ্য কাজ হল সরস্বতীচন্দ্র (১৯৬৮), সফর (১৯৭০), কোরা কাগজ (১৯৭৫), ডন (১৯৭৮), মুকাদ্দর কা সিকান্দর (১৯৭৮), কুরবানি (১৯৮০), লাওয়ারিস (১৯৮১)। তারা সরস্বতীচন্দ্র (১৯৬৮) চলচ্চিত্রের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন এবং কোরা কাগজ (১৯৭৫) চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন।   কর্মজীবন  তারা ১৯৬৮ সালের সরস্বতীচন্দ্র চলচ্চিত্রের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন। তারা ১৯৭৫ সালের কোরা কাগজ চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। ১৯৭৮ সালে তারা ডন ও মুকাদ্দর কা সিকান্দর এবং ১৯৮০ সালে কুরবানি চলচ্চিত্রের সঙ্গীত পরিচালনা ও সুরারোপ করেন।লাওয়ারিস (১৯৮১) চলচ্চিত্রে তাদের সুরকৃত "আপনি তো জ্যায়সে ত্যায়সে" গানটির রিমিক্স সংস্করণ ২০১০ সালের হাউজফুল'' চলচ্চিত্রে ব্যবহৃত হয়। এই চলচ্চিত্রে অমিতাভ বচ্চনের গাওয়া "মেরে অঙ্গনে মেঁ তুমহারা ক্যায়া কাম হ্যায়" গানটি জনপ্রিয়তা অর্জন করে। পাশাপাশি এই গানের নারী সংস্করণে কণ্ঠ দিয়ে বলিউডে আগমন করেন অলকা ইয়াগনিক।   তথ্যসূত্র    বহিঃসংযোগ       বিষয়শ্রেণী:ভারতীয় সঙ্গীত যুগল বিষয়শ্রেণী:গুজরাতি ব্যক্তি বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:১৯২৮-এ জন্ম বিষয়শ্রেণী:২০০০-এ মৃত্যু বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:জীবিত ব্যক্তি
জুমাতুল বিদা (; যার অর্থ বিদায় শুক্রবার, যাকে আল-জুমুআ আল-ইয়াতিমাহ  বা আল-উইদা জুমা -ও বলা হয়) হচ্ছে ঈদুল ফিতরের পূর্বে রমজান মাসের শেষ শুক্রবার।  ব্যাকরণ আরবী শব্দ জুমুআ-এর অর্থ হচ্ছে "সমবেত" এবং উইদা শব্দের অর্থ হচ্ছে "বিদায়"।  ঐতিহাসিক পটভূমি জুমু'আ (শুক্রবার) এমন দিন যেদিনে মুসলিম পুরুষদের মধ্য দিনের জোহরের নামাজের পরিবর্তে জুম্মার নামাজের জামাতে অংশ নেওয়া প্রয়োজন হয়। এই জামাতের নামাজে মহিলারা উপস্থিত হতে পারে, তবে তাদের কোন বাধ্যবাধকতা নেই। এই জামাতের প্রমাণ আল-কুরআনে ৬২তম সূরার (সূরা আল-জুমুআ) ৯ম আয়াতে (জামাত, শুক্রবার) উল্লেখ করা হয়েছে:  يَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ  অর্থ: মুমিনগণ, জুমআর দিনে যখন নামাযের আযান দেয়া হয়, তখন তোমরা আল্লাহর স্মরণের পানে ত্বরা কর এবং বেচাকেনা বন্ধ কর। এটা তোমাদের জন্যে উত্তম যদি তোমরা বুঝ। Quran Surah Al-Jumu'a ( Verse 9 )   যদিও ইসলামে কোনও নির্দিষ্ট শুক্রবারকে পবিত্র দিবস হিসাবে ঘোষণা দেওয়া নেই, কিছু কিছু মুসলমান এটিকে রমজান মাসের দ্বিতীয় পবিত্রতম দিন এবং বছরের অন্যতম গুরুত্বপূর্ণ দিন হিসাবে বিবেচনা করে থাকে। জুমাতুল বিদার দিনে কিছু মুসলমান তাদের দিনের একটি বড় অংশ ইবাদতে ব্যয় করেন।  আরও দেখুন  আল-কুদ্‌স দিবস  তথ্যসূত্র  বিষয়শ্রেণী:ইসলামি পবিত্র দিন বিষয়শ্রেণী:রমজান বিষয়শ্রেণী:ইসলামি পরিভাষা
জাকি ইসমাইল ভারতীয় বংশোদ্ভূত একজন ইংরেজ অভিনেতা।   জীবন এবং কর্মজীবন  জাকি ইসমাইল রোজ ব্রুফোর্ড কলেজের ২০১৫ সালের স্নাতক।  আগস্ট ২০১৫ সালে তিনি ক্যামডেন ফ্রিঞ্জ এবং এডিনবার্গ ফ্রিঞ্জে দিস ল্যাঙ্গুয়েজ শিরোনামের একটি মঞ্চ প্রযোজনায় উপস্থিত হন।  ইসমাইলের এক বড় বোন আছে যিনি বধির, এবং ব্রিটিশ সাইন ল্যাঙ্গুয়েজে দক্ষ। অক্টোবর ২০১৫-এ তিনি ডক্টর হু ধারাবাহিকের ৯ এর দুই-খণ্ডের গল্প "আন্ডার দ্য লেক"/"বিফোর দ্য ফ্লাড"-এ বধির ক্রু-লিডার ক্যাসের (সোফি লেই স্টোন) বর্ণনা করা লুনের চরিত্রে অভিনয় করেছিলেন। উই আর লেডি পার্টস- এ তিনি আহসান চরিত্রে অভিনয় করেছেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:এশীয় বংশোদ্ভূত ব্রিটিশ অভিনেতা বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইংরেজ টেলিভিশন অভিনেতা বিষয়শ্রেণী:ভারতীয় বংশোদ্ভূত ব্রিটিশ ব্যক্তি বিষয়শ্রেণী:রোজ ব্রুফোর্ড কলেজের প্রাক্তন শিক্ষার্থী
রোজা কারাসিওলো ছদ্মনাম রোজসা তাসি (১৯৭২ সালের ২৯ জুন) একজন হাঙ্গেরীয় পর্ণ অভিনেত্রী।   জীবনী  thumb|জানুয়ারী ২০১১ সালে এভিএন পুরস্কারে তার স্বামী সিফ্রেদির সাথে রোজা।  কারাসিওলো ১৯৯০ সালে মিস হাঙ্গেরি হয়েছিলেন। তিনি বিখ্যাত পর্ন তারকা রোকো সিফ্রেদিকে বিয়ে করেছিলেন এবং শীঘ্রই পর্নোগ্রাফিক চলচ্চিত্রের ইন্ডাস্ট্রিতে প্রবেশ করেছিলেন।তিনি ১৯৯৩ সালে কান চলচ্চিত্রে রোকো সিফ্রেদি সাথে দেখা করেছিলেন এবং যার সাথে তিনি দুই বছর পরে টারজান এক্স: শেম অফ জেন চলচ্চিত্রে অভিনয় করেছিলেন।  অভিনেত্রী হিসাবে তার সময়ে রোজা কারাসিওলো তার স্বামীর সাথে একচেটিয়াভাবে চলচ্চিত্র রেকর্ড করেছিলেন, এবং তাদের দুটি সন্তান হয়েছিল, লরেঞ্জো এবং লিওনার্দো।    তিনি মেক্সিকোতে জো ডি'আমাটো পরিচালিত চলচ্চিত্র  দ্য সেক্সুয়াল হিস্ট্রি অফ টারজান  (১৯৯৪) এর সিফ্রেদির বিপরীতে অভিনয় করেছিলেন, যার নাম ছিল বিলবোর্ডে টারজান বানরের রাজা বা 'টারজানের আগমন'। ২০০৭ সালে তিনি টেলিভিশনের জন্য পরিচিত একটি ট্রেডে অভিনয় করেছিলেন। ১৯৯০-এর দশকের পর তিনি এই শিল্প থেকে সরে আসেন।   চলচ্চিত্রের তালিকা   (V) = was recorded direct to video  Aka (Also known as) = also known as  Rock And Roll. Rocco Part II  (1997) (V)   Rocco e le Storie Tese  (1997) (V)   Rocco the Italian Stallion 2  (1997)   Le combat des chefs  (1996) (V) ... aka The Boxer 2 (USA: DVD title) ... aka The Stallion 2 (USA)  Rock And Roll. Rocco Part I  (1996) (V)   The Last Fight  (1996) (V) ... aka Rocco the Last Fight (Italy: complete title)   The Bodyguard  (1995) (V)   Hamlet: For the Love of Ophelia  (1995) (V) ... aka Amleto - per amore di Ofelia (Italy) ... aka Le peccanti avventure erotiche di Amleto (Italy) ... aka X Hamlet (USA: DVD title)   Tarzhard: Il ritorno  (1995) (V) ... Jane ... aka Tarzan 2 - Il ritorno del figlio della giungla (Italy) ... aka Tarzhard - The Return (International: Inglés title). .. aka Tharzan 2 (Italy)   Marquis de Sade  (1994) ... Renee De Montreuil ... aka Il Marchese De Sade - Oltre ogni perversione (Italy) ... aka Il Marchese de Sade (Italy: alternative title)   Tarzan, il figlio jungle  (1994) (V) ... Jane ... aka Jungle Heat (USA: video title) (USA) ... aka Avventure erotiche nella giungla (Italy: soft porn version) ... aka Jane: The Sexual Adventures of a Jungle Girl (USA: video catalog title) ... aka Tarzan X ... aka Tarzan-X: Shame of Jane (USA) ... aka Tarzhard ... aka Tharzan   Anal Delinquent  (1993) (V) (as Rossa)   County Line  (1993) (V)   Deep Cheeks IV  (1993) (V) (as Rossa)   Guardaspalle  (1993)    তথ্যসূত্র      বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:হাঙ্গেরীয় চলচ্চিত্র অভিনেত্রী বিষয়শ্রেণী:হাঙ্গেরিয় পর্নোগ্রাফিক চলচ্চিত্র অভিনেত্রী
thumb|মহম্মদ বিসমিল্লাহ খান মহম্মদ বিসমিল্লাহ খান (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।   সংক্ষিপ্ত জীবনী  মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিষ্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজি মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তার দুই পুত্র ছিলেন।   তথ্যসূত্র   বিষয়শ্রেণী:রাধনপুরের নবাব বিষয়শ্রেণী:১৮৪৩-এ জন্ম বিষয়শ্রেণী:১৮৯৫-এ মৃত্যু
মাইকেল জন চ্যাপলিন (ইংরেজি: Michael John Chaplin; জন্ম: ৭ মার্চ, ১৯৪৬) হলেন একজন মার্কিন অভিনেতা, লেখক ও প্রযোজক। তিনি অভিনেতা ও চলচ্চিত্র নির্মাতা চার্লি চ্যাপলিন ও উনা ওনিলের পুত্র।  কর্মজীবন ১৯৬০ এর দশকের মাঝামাঝিতে ব্রিটিশ প্রকাশন লেসলি ফ্রেউইনের সাথে চ্যাপলিনের চুক্তি হয় যে ফ্রেউইন চ্যাপলিনের আত্মজীবনী আই কুডন্ট স্মোক দ্য গ্রাস অন মাই ফাদার্স লন প্রকাশ করবেন। বইটি তিনি টম মেরিন ও চার্লস হাম্বলেট সহযোগে লিখবেন। বইটি প্রকাশের পূর্বে চ্যাপলিন বইটি প্রকাশের বিরুদ্ধে মামলা করেন, যাতে বইটি প্রকাশিত না হয়, এবং কারণ হিসেবে তিনি যুক্তি দেখান যে এই বইটি প্রকাশিত হলে তার এবং তার পরিবারের উপর বিরূপ প্রভাব দেখা দিবে। ইংল্যান্ড ও ওয়েলসের আপিল আদালত এই নিষেধাজ্ঞা প্রত্যাহার করে এবং যুক্তি প্রদর্শন করে যে চ্যাপলিন এই চুক্তির বিরুদ্ধে অবস্থান করছে কারণ তিনি এই প্রকাশনা থেকে কিছু পাওয়ার চেষ্টা করছেন, যেহেতু এই বইয়ের মাধ্যমে তার সাহিত্য জীবন শুরু হতে যাচ্ছে।  ব্যক্তিগত জীবন চ্যাপলিন প্রথমে পাত্রিস চ্যাপলিনকে বিয়ে করেন। তাদের দুই সন্তান রয়েছে। পাত্রিসের সাথে বিবাহ বিচ্ছেদের পর তিনি পাত্রিশিয়া বেতোদিয়েকে বিয়ে করেন। পাত্রিশিয়া একজন চিত্রশিল্পী এবং ত্রিনিদাদীয় চিত্রশিল্পী পাত্রিক বেতোদিয়ের কন্যা। পাত্রিশিয়ার সাথে তার চার সন্তান রয়েছে। সন্তানদের মধ্যে উল্লেখযোগ্য হলেন অভিনেত্রী কারমেন চ্যাপলিন ও ডলারেস চ্যাপলিন।  চলচ্চিত্রের তালিকা  লাইমলাইট (১৯৫২) - শুরুর দৃশ্যের শিশু (অনুল্লেখ্য)  আ কিং ইন নিউ ইয়র্ক (১৯৫৭) - রুপার্ট ম্যাকঅ্যাবি  প্রমিজ হার অ্যানিথিং (১৯৬৫) - হিথক্লিফ (অনুল্লেখ্য)  দ্য স্যান্ডউইচ ম্যান (১৯৬৬)  দি ইনোভেটরস (২০১৪) - মন্ত্রী (কণ্ঠ ভূমিকা)  আরও দেখুন  চ্যাপলিন পরিবার  তথ্যসূত্র  বহিঃসংযোগ      বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার অভিনেতা বিষয়শ্রেণী:ক্যালিফোর্নিয়ার লেখক বিষয়শ্রেণী:চ্যাপলিন পরিবার বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন আত্মজীবনীকার বিষয়শ্রেণী:ব্রিটিশ বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন স্মৃতিকথাকার
ডিন ডনি হইসেন ভেইসমুলার (; জন্ম: ১৪ এপ্রিল ২০০৫; ডিন হইসেন নামে সুপরিচিত) হলেন একজন ওলন্দাজ–স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২১ সালে, হইসেন নেদারল্যান্ডস অনূর্ধ্ব-১৭ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় চার বছর যাবত নেদারল্যান্ডস এবং স্পেনের বয়সভিত্তিক দলের হয়ে খেলার পর, তিনি ২০২৫ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন ডিন ডনি হইসেন ভেইসমুলার ২০০৫ সালের ১৪ই এপ্রিল তারিখে নেদারল্যান্ডসের আমস্টারডানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হইসেন নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে নেদারল্যান্ডস এবং স্পেনের প্রতিনিধিত্ব করেছেন। ২০২১ সালের ১১ই নভেম্বর তারিখে তিনি মেক্সিকো অনূর্ধ্ব-১৭ দলের বিরুদ্ধে ম্যাচে নেদারল্যান্ডস অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3696027  পরিসংখ্যান আন্তর্জাতিক   দল  সাল  ম্যাচ  গোল স্পেন  ২০২৫  ৩  ০ সর্বমোট  ৩  ০  তথ্যসূত্র  বহিঃসংযোগ                     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:নেদারল্যান্ডসের অনূর্ধ্ব-১৭ আন্তর্জাতিক ফুটবলার বিষয়শ্রেণী:নেদারল্যান্ডসের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ওলন্দাজ বংশোদ্ভূত স্পেনীয় ব্যক্তি বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:স্পেনের নাগরিকীকৃত নাগরিক বিষয়শ্রেণী:ইতালিতে প্রবাসী ফুটবলার বিষয়শ্রেণী:মারবেলার ফুটবলার বিষয়শ্রেণী:ওলন্দাজ প্রবাসী পুরুষ ফুটবলার
আমি সুভাষ বলছি ২০১১ সালে মুক্তি পাওয়া মহেশ মাঞ্জরেকর পরিচালিত বাংলা ভাষার ভারতীয় চলচ্চিত্র। চলচ্চিত্রের শ্রেষ্ঠাংশে অভিনয় করেন মিঠুন চক্রবর্তী। চলচ্চিত্রটি সম্পর্কে তিনি বলেন: আমি এই পর্যন্ত ৩৫০ এর কাছাকাছি চলচ্চিত্রে অভিনয় করেছি, কিন্তু এটি আমার সবচেয়ে সাহসী চলচ্চিত্র। "আমি সুভাষ বলছি" চলচ্চিত্রটি নেতাজী সুভাষ চন্দ্র বসুর জীবনীর ওপর ভিত্তি করে তৈরি করা। এটি মারাঠী ভাষার চলচ্চিত্র মে শিভাজি ভোসালে বলতোয়-এর বাংলা সংস্করণ।   অভিনয়ে   মিঠুন চক্রবর্তী - দেবব্রত বোস চরিত্র  সাহেব ভট্টাচার্য  লাবণী সরকার  বর্খ সেনগুপ্ত - চারুলতা বোস  ভারত কল  সিদ্ধার্থ যাদব - উসমান পার্কর  অনিন্দ্য ব্যানার্জি - নেতাজি সুভাষ চন্দ্র বোসের চরিত্রে  অভিজিৎ লাহীরি  কারান আনন্দ - কারান  মহেশ মাঞ্জরেকর - শিবাজী চরিত্র  অভ্যর্থনা  "আমি সুভাষ বলছি" চলচ্চিত্রে মিঠুন চক্রবর্তীর অভিনয় বেশ প্রশংসিত হয়। এছাড়াও, চলচ্চিত্রটি বক্স অফিসে ভালো আয় করতে সক্ষম হয়।   তথ্যসূত্র   বিষয়শ্রেণী:২০১১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র
কুশ টেপা খাল (; ;  ) হলো আফগানিস্তানের উত্তরে নির্মাণাধীন একটি খাল যা আমু দরিয়া নদী থেকে পানি সরিয়ে নেওয়ার জন্য নির্মাণ করা হচ্ছে। প্রধান খালটির দৈর্ঘ্য হবে আনুমানিক ২৮৫ কিমি এবং এই প্রকল্পের মাধ্যমে প্রায় ৫,৫০,০০০ হেক্টর মরুভূমিকে কৃষি জমিতে রূপান্তর করার পরিকল্পনা রয়েছে। কুশ টেপা খালটি বাল্‌খ প্রদেশ থেকে শুরু হয়ে জওজান পেরিয়ে ফারিয়ব প্রদেশে শেষ হওয়ার কথা রয়েছে।  তালিবান কর্তৃক নিয়ন্ত্রিত আফগানিস্তান সরকার এই খালটিকে একটি অগ্রাধিকার প্রকল্প হিসেবে গ্রহণ করেছে এবং নির্মাণকাজ ২০২২ সালের শুরুর দিকে শুরু হয়। প্ল্যানেট ল্যাবস সরবরাহকৃত চিত্রে দেখা যায় ২০২২ সালের এপ্রিল থেকে ২০২৩ সালের ফেব্রুয়ারি পর্যন্ত ১০০ কিলোমিটারেরও বেশি খননকাজ সম্পন্ন হয়েছে। প্রকল্পটির প্রথম ধাপ ২০২৩ সালের অক্টোবর মাসে শেষ হয় এবং দ্বিতীয় ধাপ অবিলম্বে শুরু হয়। ২০২৪ সালের ডিসেম্বর নাগাদ দ্বিতীয় ধাপের কাজ ৮১ শতাংশ সম্পন্ন হয়েছে।  স্বাধীন বিশেষজ্ঞ ও প্রকৌশলীরা এই প্রকল্প নিয়ে সংশয় ও উদ্বেগ প্রকাশ করেছেন। তারা উল্লেখ করেছেন যে আফগান সরকার এই খালটি কার্যকরভাবে সম্পন্ন করার জন্য প্রয়োজনীয় দক্ষতা ও জ্ঞান রাখে না। বিশেষ করে তারা বলেছেন তদারকির অভাব রয়েছে এবং "প্রাথমিক" নির্মাণ পদ্ধতি ব্যবহৃত হচ্ছে। ২০২৩ সালের ডিসেম্বর মাসে জানানো হয় যে খালটিতে একটি বড় ধস নেমেছে এবং স্যাটেলাইট চিত্রে দেখা যায় যেখানে বাঁধ ভেঙে পড়েছিল। সেখানে তার পাশে একটি বড় জলাধার গঠিত হয়েছে।   নাম   কিছু সূত্র অনুযায়ী খালটির নাম আফগানিস্তানের জওজান প্রদেশ কুশ টেপা জেলা নাম অনুসারে রাখা হয়েছে। "কোশ" () একটি তুর্কি শব্দ, যার অর্থ "এক জোড়া" বা "যমজ"। "কুশটেপা" শব্দের অর্থ "যমজ" বা "সংলগ্ন পাহাড়" এবং এটি একটি সাধারণ উজবেক স্থাননাম। অতএব খালটির নামের অর্থ দাঁড়ায় "যমজ পাহাড়ের খাল"। কিছু সূত্রে ভুলভাবে খালটিকে "কুশ তেপা খাল" নামে উল্লেখ করা হয়েছে, যার অর্থ "পাখির পাহাড়ের খাল"।   তথ্যসূত্র   বিষয়শ্রেণী:আফগানিস্তানের খাল বিষয়শ্রেণী: আফগানিস্তান–উজবেকিস্তান সম্পর্ক [[বিষয়শ্রেণী:আমু দরিয়া
বনানী কবরস্থান হল ঢাকার বনানী এলাকায় অবস্থিত একটি বিখ্যাত কবরস্থান। এটি সরকার পরিচালিত ঢাকার আটটি কবরস্থানের একটি এবং প্রায় ২২,০০০ কবরের ধারণ ক্ষমতাসম্পন্ন এই কবরস্থানটি ঢাকা শহরের অন্যতম বৃহত্তম কবরস্থান। এটির আয়তন প্রায় ১০ একর এবং প্রতিদিন এখানে দুই থেকে তিনজন মানুষের কবর দেয়া হয়। বনানী কবরস্থানে সবচেয়ে গুরুত্বপূর্ণ কিছু উল্লেখযোগ্য বাংলাদেশির কবর রয়েছে, যেমন ১৫ ই আগস্ট ১৯৭৫ সালের অভ্যুত্থানে শিকার ব্যক্তিদের কবর রয়েছে এখানে। এছাড়া এই কবরস্থানের ভিতরে ছোট একটি মসজিদও রয়েছে।  ইতিহাস কবরস্থানটি ১৯৭৩ সালে চালু করা হয়। প্রথমে ব্যক্তিগত হিসেবে তৈরি করা হলেও পরে বনানী পৌরসভা ও ১৯৮১ সালে ঢাকা সিটি কর্পোরেশন এই কবরস্থানটি পরিচালনার দায়িত্ব নেয়।   উল্লেখযোগ্য ব্যক্তি  এই কবরস্থানে শায়িত কিছু উল্লেখযোগ্য ব্যক্তি হলেন:    ফজলে হাসান আবেদ  অলি আহাদ  আলী যাকের  গাজী শাহাবুদ্দিন আহমেদ  ইয়াজউদ্দিন আহম্মেদ  তাজিন আহমেদ  ফরিদ আলী  এম ইন্নাস আলী  জুবাইদা গুলশান আরা  আব্দুস সামাদ আজাদ  নাজমুল হুদা বাচ্চু  আঞ্জুমান আরা বেগম  আনোয়ারা বেগম  ফিরোজা বেগম   আবদুর রহমান বিশ্বাস  আহমদ জামান চৌধুরী  আমীন আহম্মেদ চৌধুরী  মাইনুর রেজা চৌধুরী  কমল দাশগুপ্ত  খালেদা একরাম  মুহাম্মদ মোশাররফ হোসেন  আবুল কালাম ফায়জুল হক  আনিসুল হক (রাজনীতিবিদ)  কাজী জাকের হোসেন  মোহাম্মদ ইব্রাহিম (চিকিৎসক)  মোঃ নূরুল ইসলাম  সিরাজুল ইসলাম  শাফায়াত জামিল  জোহরা বেগম কাজী  এনায়েতুল্লাহ্‌ খান  আবদুল মোনেম খান  এম হাসান আলী খান  মাহবুব আলী খান  শাহ এ এম এস কিবরিয়া  এম এ মান্নান (স্নায়ুবিদ)  বেবী মওদুদ  মোহাম্মদ মনিরুজ্জামান মিঞা  খালিদ মাহমুদ মিঠু  মোহাম্মদউল্লাহ  শেখ ফজিলাতুন্নেছা মুজিব  মিশুক মুনীর  আরাফাত রহমান কোকো  হোসনে আরা রহমান  আইভি রহমান  লতিফুর রহমান (বিচারপতি)  শামসুর রাহমান  জিল্লুর রহমান  শাহনাজ রহমতুল্লাহ  রাজ্জাক  সাইফুদ্দিন  আবদুর রব সেরনিয়াবাত  ফজল শাহাবুদ্দীন   শেখ রাসেল  সৈয়দা জোহরা তাজউদ্দীন  গমির উদ্দিন প্রধান  শফিউল আলম প্রধান  চিত্রশালা   তথ্যসূত্র   বহিঃসংযোগ   কবরস্থান ব্যবস্থাপনা, ঢাকা উত্তর সিটি কর্পোরেশন  বিষয়শ্রেণী:ঢাকায় মৃত্যু বিষয়শ্রেণী:বাংলাদেশের কবরস্থান বিষয়শ্রেণী:সুন্নি কবরস্থান বিষয়শ্রেণী:১৯৭৩-এ বাংলাদেশে প্রতিষ্ঠিত
বিমা-গাণনিক হল একটি ব্যাবসা সংক্রান্ত পেশাজীবী যারা ব্যক্তি বা প্রতিষ্ঠানের অর্থনৈতিক ঝুঁকি এবং অর্থনৈতিক অনিশ্চয়তা নিয়ে কাজ করে। অর্থনৈতিক ক্ষতির পরিমান কমাতে এবং তা নিয়ন্ত্রন করার লক্ষে বিমা-গাণনিকগন গানিতীক ভাবে হিসাব নিকাশ করে একটি দূর্ঘটনা কিংবা অর্থনৈতীক ক্ষতির সম্ভাব্যতা নিরূপন করেন। গণিত এবং জটিল অর্থনৈতিক হিসাবনিকাশের সাহায্যে বিমা-গাণনিকগন প্রতিষ্ঠানের অর্থনৈতিক নিরাপত্তা নিয়ে বিশেষজ্ঞ মতামত প্রদান করেন।   বিস্তারিত